เป็นร้านก๋วยเตี๋ยว/เกาหลาเนื้อเจ้าเก่าแก่และดังเหมือนกัน  เมื่อก่อนช่วงที่ทำงานแถวพระราม 4 ถ้าคิดจะกินก๋วยเตี๋ยวเนื้อก็จะมีเฮ้งชุนเส็งติดอยู่ในโผ แต่ว่าจะเป็นสาขาพระราม 4 ครับ  (เค้ามี 2 สาขา สาขานี้แล้วก็สาขาพระราม 4 ตรงปากซอยที่มีก๋วยเตี๋ยวเป็ดเต้นระบำ)

เพิ่งได้ลองมาสาขานี้ครั้งแรก รู้สึกว่าจะสะดวกในเรื่องการจอดรถมากกว่าพระราม 4 เยอะครับ ถึงแม้จะต้องจอดข้างถนนก็ตาม แต่สาขาพระราม 4 ไม่มีข้างถนนให้จอด ฮ่าๆ

[ ก๋วยเตี๋ยวที่สั่ง ]
- เล็กแห้งชิ้นสดเอ็น (50.-) / เล็กแห้งชิ้นเปื่อยเอ็น (50.-) เส้นลวกมาไม่เหนียวแบบที่ชอบ เนื้อสดลวกมาสุกเกินไปหน่อย ลองทั้งสดและเปื่อยแล้ว ผมว่าเนื้อเปื่อยอร่อยกว่า ส่วนเครื่องอื่นๆ อร่อยถูกใจทุกอย่าง น้ำซุปรสชาติออกเค็มเกินไปหน่อย แต่ถ้าราดกับข้าวสวยแล้วน่าจะพอดี

ถ้าเทียบกับร้านวัฒนาพานิชที่ผมชอบสุด  ผมจะยังชอบร้านนั้นมากกว่า หลักๆ น่าจะเป็นที่น้ำซุปที่ทำให้ชนะร้านนี้

ครั้งนี้กินคนเดียวจ่ายไป 102 บาท อิ่มอร่อย  ถ้าต้องการหาร้านก๋วยเตี๋ยวเนื้อแนวๆ นี้แล้ว ผมว่าร้านนี้น่าจะเด่นสุดครับ

ปล. ไม่เคยลองสั่งหม้อไฟเลยซักครั้ง ไว้คราวหน้าถ้าไปหลายคนจะลองสั่งดูบ้าง
ปล.2 มีคิดค่าห้องแอร์ คนละ 5 บาทด้วย ... นานๆ จะได้เห็นร้านที่ยังคิดค่าแอร์อยู่นะเนี่ย
